**Приложение № 1**

**към Заповед № МДР-ПП-146**

**от 22.12.2023 г.**

**Условия за кандидатстване**

**с проектни предложения за предоставяне на безвъзмездна финансова помощ по**

**Програма за морско дело, рибарство и аквакултури 2021-2027, финансирана от Европейския фонд за морско дело, рибарство и аквакултури**

**Процедура за директно предоставяне**

**BG14MFPR001-1.001** „**Контрол и правоприлагане”**

**1. Наименование на програмата:**

Програма за морско дело, рибарство и аквакултури 2021-2027

**2. Наименование на приоритета и специфичната цел:**

Приоритет: 1. Насърчаване на устойчивото рибарство, възстановяването и опазването на водните биологични ресурси

Специфична цел: 1.4. Насърчаване на ефективен контрол и правоприлагане в областта на рибарството, включително борба с ННН риболова, както и на надеждни данни за вземането на решения, основани на знанието

**3. Номер и наименование на процедурата:**

BG14MFPR001-1.001 „Контрол и правоприлагане”

**4. Измерения по кодове:**

– Форма на финансиране:

01 Безвъзмездни средства

Вид операция :

43 Инвестиции в контрол и правоприлагане за публичните органи

44 Инвестиции в контрол и правоприлагане за частния сектор

45 Координация на наблюдението

51 Инспекции

**5. Териториален обхват:**

Цялата територия на Република България, река Дунав и акваторията на Черно море

**6. Цели на предоставяната безвъзмездна финансова помощ по процедурата и очаквани резултати:**

Финансова помощ се предоставя за извършване на дейности за повишаване на технологичното ниво за извършване на контрол върху риболовната дейност съгласно изискванията на действащото общностно законодателство и изпълнение на правилата на Общата политика в областта на рибарството, мерките за контрол и опазване на рибните ресурси, вредите от ННН риболова; осигуряване на контрол върху любителския риболов в Черно море чрез иновативни дигитални инструменти за докладване на улова и разработване на система за лицензиране/регистрация; изпълнение на задължението за разтоварване, включително изпитване на инструменти за дистанционно електронно наблюдение; въвеждане на модерни системи подпомагащи и контрола, и рибарите по отношение на селективност, определяне на количеството улов и избягване на нежелания такъв, намаляване на приулова. Дейностите по настоящата процедура се изпълняват в съответствие с целите описани в чл. 14, параграф 1, подточка г). от Регламент (ЕС) 2021/1139 на Европейския парламент и на Съвета от 7 юли 2021 година за създаване на Европейския фонд за морско дело, рибарство и аквакултури и за изменение на Регламент (ЕС) 2017/1004

Очаквани резултати: Осъществяване на ефективен и ефикасен контрол върху рибарството чрез модерни технологии.

**7. Индикатори (показатели)[[1]](#footnote-1):**

УО на ПМДРА ще следи за изпълнението и отчитането на следните индикатори за изпълнение:

- CR14 Подпомогнати иновации (брой нови продукти, услуги, процеси, бизнес модели или методи) за операция при завършване или до определен брой години след завършване на операцията, в зависимост от естеството на инвестицията.

Във Формуляра за кандидатстване като базова стойност се попълва 0, като целева стойност се посочва планирания брой въведени иновации;

- CR15 Внедрени или подобрени средства за контрол (брой) - Индикаторът отчита оборудване, инсталирано, за да отговаря или да надхвърля законовите изисквания. Индикаторът отчита броя на инсталираните или подобрени средства, а не вида на средството за контрол. Индикаторът се отчита и за включване на електронни системи за проследяване и докладване, използвани за целите на контрола на сушата.

Във Формуляра за кандидатстване като базова стойност се попълва 0, като целева стойност се посочва планирания брой въведени средства за контрол;

- CR19 Действия за подобряване на капацитета за управление (брой) - Индикаторът отчита действия, свързани с инвестиции в хардуер (например инсталиране на ИТ инфраструктура, хеликоптери, патрулни кораби и т.н.), инвестиции в софтуер (ИТ програми, комуникационни и информационни протоколи и т.н.). ) и изграждане на капацитет за човешки ресурси. Конкретната инвестиция трябва да бъде описана във формуляра за кандидатстване.

Във Формуляра за кандидатстване като базова стойност се попълва 0, като целева стойност се посочва планирания брой действия за подобряване на капацитета за управление.

Кандидатът следва да избере поне един индикатор във формуляра си за кандидатстване, като изборът на индикатори трябва да е съобразен с естеството на допустимите дейности за които кандидатства. Когато кандидатът подава проектно предложение с повече от една допустима дейност, той трябва да избере всички видове индикатори от изброените по-горе, които отговарят на дейностите в проектното предложение.

**ВАЖНО**: Детайлните правила за характера изчислението и отчитането на Индикаторите за резултат по всеки вид дейност на ПМДРА са дефинирани в точки 3.3.1 и 3.3.2 на документ „Рамка за мониторинг и оценка“, изготвени от FAMENET (Мрежа за мониторинг, оценка и местна подкрепа в областта на рибарството и аквакултурите) помощно звено към Европейската комисия, които кандидатите могат да прочетат тук: <https://oceans-and-fisheries.ec.europa.eu/system/files/2023-10/Working-paper-EMFAF-MEF-2021-2027_en.pdf>

**ВАЖНО:** В случай на неизпълнение на индикаторите за резултат, заложени в проектното предложение, на кандидата ще бъдат наложени финансови корекции съгласно разпоредбите на Наредба за посочване на нередности, представляващи основания за извършване на финансови корекции.

**8. Общ размер на безвъзмездната финансова помощ по процедурата и разпределение по категория региони (ако е приложимо):**

Общият размер на безвъзмездната финансова помощ за проекти по процедура №BG14MFPR001-1.001 „Контрол и правоприлагане” е както следва:

|  |  |  |
| --- | --- | --- |
| **Общ размер на безвъзмездната финансова помощ** | **Средства от Европейския фонд за морско дело, рибарство и аквакултури** | **Национално съфинансиране** |
| **23 733 549,18 лв.** | **16 613 484,43 лв.** | **7 120 064,75 лв.** |

**9. Минимален (ако е приложимо) и максимален размер на безвъзмездната финансова помощ за конкретен проект:**

Минимален размер на безвъзмездната финансова помощ не е приложим.

Максимален размер на безвъзмездната финансова помощ не е приложим.

**10. Процент на съфинансиране:**

Безвъзмездната финансова помощ е в размер до 100 на сто от размера на одобрените и реално извършените разходи.

Процентите на съфинансиране съответно от Европейския фонд за морско дело и рибарство(ЕФМДРА) и от националния бюджет се финансират 70% от ЕФМДРА и 30% от националния бюджет.

Максимален процент на съфинансиране –100%

Процент на съфинансиране от ЕФМДРА – 70%

Процент на съфинансиране от националния бюджет – 30%

**11. Допустими кандидати:**

Съгласно ПМДРА 2021-2027, конкретен бенефициент по настоящата процедура е Изпълнителна агенция по рибарство и аквакултури (ИАРА), с ЕИК/Булстат 000649519. Изпълнителната агенция по рибарство и аквакултури може да получи безвъзмездна финансова помощ за изпълнение на посочените в т. 13 от настоящите Условия за кандидатстване дейности.

Изпълнителната агенция по рибарство и аквакултури като кандидат, съответно бенефициент се явява възложител по смисъла на Закона за обществените поръчки /ЗОП/ и при избора на изпълнители за дейностите за услуги и/или стоки по настоящия вид дейност е длъжна да прилага разпоредите на ЗОП.

Процедурата чрез директно предоставяне на конкретен бенефициент се осъществява съгласно разпоредбите на Глава трета, Раздел III „Директно предоставяне на безвъзмездна финансова помощ“ от Законa за управление на средствата от европейските фондове при споделено управление (загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ) и чл. 5, чл. 24 и 25 от Постановление № 23 на Министерския съвет от 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 - 2027 г. като:

- Ръководителят на Управляващия орган на програмата утвърждава при условията и по реда на чл. 26, ал. 1- 5 от ЗУСЕФСУ насоки и/или друг документ, определящи условията за кандидатстване и условията за изпълнение на одобрените проекти;

- Поканата за участие в процедура чрез директно предоставяне се публикува в ИСУН заедно с документите по чл. 26, ал. 1 от ЗУСЕФСУ. Информация относно публикуваните в ИСУН документи се публикува на интернет страницата на съответната програма, съответно на всяка от програмите, по които се предоставя финансовата помощ за интегрирани проектни предложения, и в Единния информационен портал.

- Оценката на проектното предложение се извършва по ред, определен в документите по чл. 25 от ПМС № 23/13.02.2023 г.;

- При наличие на положителен резултат от оценяването ръководителят на Управляващия орган в едноседмичен срок от приключване на оценяването взема решение за предоставяне на безвъзмездна финансова помощ, което се обективира в административен договор с бенефициента.

ВАЖНО! Кандидатът по процедурата чрез директно предоставяне на конкретен бенефициент трябва:

- да е директно отговорен за изпълнението на дейностите по проекта;

- да разполага с необходимия административен, финансов и оперативен капацитет, който гарантира успешното изпълнение на дейностите по проекта.

**12. Допустими партньори (ако е приложимо):**

По настоящата процедура чрез директно предоставяне не се допуска участието на партньори.

**13. Дейности, допустими за финансиране:**

Подпомагането по настоящия вид дейност допринася за постигането на специфичните цели по приоритета на Съюза, предвиден в член 14, параграф 1, буква г) на Регламент (ЕС) № 2021/1139.

ЕФМДРА подпомага прилагането на системата на Съюза за контрол, инспекции и изпълнение, предвидена в член 36 от Регламент (ЕС) № 1380/2013 и изложена по-подробно в Регламент (ЕО) № 1224/2009. По реда на настоящата процедура се подпомагат дейности, залегнали в анализа на риска и оценката на нуждите за изпълнение на дейностите по контрол и правоприлагане в глава 1. „Програмна стратегия: основни предизвикателства пред развитието и ответни мерки на политиката“ на ПМДРА.

Допустими са следните видове дейности:

а) Инвестиции в хардуер и софтуер и нови технологии - управление на данни и докладване; управлението на риска; мониторинга върху морето, вътрешните води и върху дребномащабния флот; Краткосрочните и средносрочните проучвания за допълване на дейностите по дигитализация на контрола в рибарството.

б) Инвестиции за спазване на задължението за разтоварване - инсталиране на камери за видеонаблюдение и сензори и системи за проследяване на риболовните кораби; модернизиране и надграждане на системата за електронен риболовен дневник; въвеждане на електронен риболовен дневник; въвеждане на задължителна маркировка на риболовните уреди с устройства за дистанционна проверка; извършване на съвместни проверки с Изпълнителна агенция „Морска администрация“ и Гранична полиция; въвеждане на средства за въздушно наблюдение; дигитализация на системата за докладване при контролни дейности и автоматизирана оценка на риска; осигуряване на стабилна система за правоприлагане; обучение на персонала; повишаване информираността на заинтересованите лица.

в) Инвестиции, свързани с извършване на мониторинг и контрол на риболовния флот, упражняващ дребномащабен крайбрежен риболов (ДМКР) - въвеждане на устройства и софтуер за отчитане на улова от ДМКР, създаване на възможност за етикетиране и проследяване; доставка и инсталиране на проследяващо оборудване на борда на риболовните кораби под 12 m; повишаване информираността на операторите от ДМКР; Инвестиции в малки плавателни съдове за контрол върху дейността на ДМКР.

г) Инвестиции, свързани с мониторинг и контрол на любителския риболов в Черно море - софтуерно решение за докладване на уловите от любителския риболов; надграждане на информационната система на ИАРА за създаване на лицензионен режим за отчитане на уловите от любителски риболов; въвеждане на дигитален билет за любителски риболов; инспекции на транспортирането; укрепване на националната правна рамка, за да позволи стабилна система за санкциониране и правоприлагане.

д) Дейности, свързани с осигуряването на етикетиране и проследимост - дигитално отчитане на първите продажби от всички оператори, извършващи първа продажба; дигитализиране на системата за проследимост; въвеждане на нова централизирана електронна система за проследимост с възможност за самостоятелно деклариране; устройства, за самостоятелно етикетиране на улова; съвместимост на информационната система за уловите и проследяването им с други системи; осигуряване на операторите на унифицирани етикети за многократна употреба; информационна кампания относно задължението за етикетиране на улова и проследяването му до крайния потребител.

e) Дейности, свързани с контрола на мощността на двигателите - дигитален обмен на информация с ИАМА; оборудване и консумативи за физическите проверки на ИАРА; инсталация на системи за мониторинг на мощността на стационарните двигатели на риболовните кораби; въвеждане на система за диагностика на извънбордовите двигатели, за контрол върху мощността на двигателите; обучение на персонала за работа със специфичните системи.

ж) Други допринасящи дейности - Изготвяне на анализи; създаване на звено за обучение и оценяване на персонала; сертификация на персонала по задължителни стандарти; кампании за обществеността относно ННН риболова, задължението етикетиране и проследимост, забранените зони за риболов.

з) Оперативни разходи, направени при упражняването на по-строг контрол на запасите, за които се прилагат специални програми за контрол и инспекции, утвърдени в съответствие с член 95 от Регламент (ЕО) № 1224/2009, и спрямо които се извършва координация на контрола в съответствие с член 13 Регламент (ЕС) 2019/473 на Европейския парламент и на Съвета от 19 март 2019 година относно Европейската агенция за контрол на рибарството;

и) Програми, свързани с изпълнението на план за действие, утвърден в съответствие с член 102, параграф 4 от Регламент (ЕО) № 1224/2009, включително всички направени оперативни разходи.

й) Дейности, свързани с информация и комуникация на проекта - Дейностите за видимост, прозрачност и комуникация трябва да отговарят на условията и изискванията, описани в Дял IV, глава III „Видимост, прозрачност и комуникация“ на Регламент (ЕС) 2021/1060. В тази връзка, конкретният бенефициент има задължение при дейностите за комуникация, видимост и прозрачност да указва произхода на финансирането чрез поставяне на емблемата на ЕС в съответствие с посочените технически характеристики съгласно чл. 47 и Приложение IX от Регламент (ЕС) 2021/1060, налични на https://ec.europa.eu/regional\_policy/en/information/logos\_downloadcenter/.

Оперативни насоки за използване на емблемата на ЕС за периода 2021-2027 г. можете да намерите тук: https://op.europa.eu/en/publication-detail/-/publication/d1d3df9b-03e9-11ed-acce-01aa75ed71a1

Логото на Програмата за морско дело, рибарство и аквакултури 2021-2027 и примерна бланка могат да бъдат изтеглени от следния линк: https://www.eufunds.bg/

При изпълнение на дейностите за видимост, прозрачност и комуникация съгласно чл. 50 от Регламент (ЕС)2021/1060 конкретният бенефициент следва:

- да публикува на уебсайта си, и на сайтове в социални медии, кратко описание на проекта, пропорционално на равнището на подкрепата, неговите цели и резултати, като откроява финансовата подкрепа от Съюза;

- да включва по видим начин текст, подчертаващ подкрепата от Съюза, в документите и комуникационните материали, свързани с изпълнението на проекта и предназначени за обществеността или за участниците;

- да поставя устойчиви табели или табла, ясно видими за обществеността, на които се откроява емблемата на Съюза в съответствие с техническите характеристики, посочени в приложение IX, веднага щом започне физическото изпълнение на проекта, включващи физически инвестиции, или инсталирането на закупеното оборудване, с общ размер на разходите над 100 000 евро.

**Следва да се има предвид, че Управляващият орган на ПМДРА 2021-2027 г. НЕ съгласува мерките за видимост, прозрачност и комуникация по време на изпълнението на проекта, а единствено следи за тяхното прилагане.**

Постоянните обяснителни табели трябва да бъдат ситуирани на места, видими за широката общественост, а не само за ползвателите на обектите.

Съгласно чл. 49, параграф 6 от Регламент (ЕС) 2021/1060 бенефициентите следва да предоставят при поискване на институциите, органите, службите и агенциите на ЕС материалите за осигуряване на комуникация и видимост, като предоставят на ЕС безвъзмезден, неизключителен и неотменим лиценз за използването на тези материали и всички вече съществуващи права, свързани с тях, съгласно приложение IX от същия Регламент. Това следва да бъде съобразено при подготовка на документацията за обществените поръчки по реда на ЗОП и при сключване на договорите с изпълнители;

к) дейности, свързани с организация и управление на проекта.

**ВАЖНО!** Кандидатът е пряко отговорен за управлението на проекта и осигуряването на качественото изпълнение на заложените в него дейности. Задълженията на лицата, пряко ангажирани с дейности по изпълнението и/или управлението на проекта, трябва недвусмислено да произтичат от дейностите по проектното предложение. Изискванията, на които трябва да отговарят членовете на екипа за организация, управление и/или изпълнение на проекта с оглед на функциите и задълженията, определени за съответната позиция в екипа, се посочват и описват в т. 9 „Екип“ от Формуляра за кандидатстване.

**ВАЖНО!** Кандидатът следва да представи описание на методите за изпълнение на всяка една дейност, нейната последователност и основанията за избора й, вкл. и методите за осъществяване на вътрешен мониторинг и осигуряване устойчивост на резултатите в т. 4 „План за изпълнение/Дейности по проекта“ от Формуляра за кандидатстване.

**14. Категории разходи, допустими за финансиране:**

**14.1** Допустимите разходи не трябва да противоречат на правилата и изискванията на:

- Регламент (ЕС) № 2021/1060 на Европейския парламент и Съвета за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (Регламент (ЕС) № 2021/1060);

- Регламент (ЕС) № 1139/2021 от 7 юли 2021 година за създаване на Европейския фонд за морско дело, рибарство и аквакултури и за изменение на Регламент (ЕС) 2017/1004

- Закона за управление на средствата от Европейските фондове при споделено управление (ЗУСЕФСУ) (Загл. изм. - ДВ, бр. 51 от 2022 г., в сила от 01.07.2022 г.) и § 70 от Преходните и заключителни разпоредби към ЗИД на ЗУСЕСИФ (Обн. ДВ, бр. 51 от 2022 г.);

- ПМС № 86 от 1 юни 2023 г. за определяне на национални правила за допустимост на разходите по програмите, финансирани от Европейските фондове при споделено управление, за програмен период 2021 – 2027 г;

- Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012;

- Делегиран регламент (ЕС) 2022/2181 на Комисията от 29 юни 2022 година за допълнение на Регламент (ЕС) 2021/1139 на Европейския парламент и на Съвета относно Европейския фонд за морско дело, рибарство и аквакултури по отношение на началните дати и сроковете на недопустимост на заявленията за подпомагане;

14.1.1. За да бъдат допустими разходите по настоящата процедура за предоставяне на безвъзмездна финансова помощ трябва да отговарят на следните условия:

1. да са извършени от допустими бенефициенти;
2. разходите са за дейности, съответстващи на предвидените в одобрения проект и се извършват от допустими бенефициенти съгласно ПМДРА;
3. изборът на изпълнител за реализираните дейности (услуги и/или доставки) да е извършен в съответствие с приложимото право на Европейския съюз и българското законодателство;
4. за тях да е налична адекватна одитна следа, включително да са спазени разпоредбите за наличност на документите по чл. 82 от Регламент (ЕС) № 2021/1060;
5. да са отразени в счетоводната документация на бенефициента чрез отделни счетоводни аналитични сметки или в отделна счетоводна система;
6. да са извършени за продукти и услуги, които са реално доставени и извършени съобразно заложените в административния договор/заповедта за предоставяне на безвъзмездна финансова помощ;
7. да са извършени в съответствие с принципа на доброто финансово управление в съответствие с чл. 33 на Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012.
8. да не са финансирани със средства от Европейските фондове при споделено управление или чрез други инструменти на ЕС в съответствие с чл. 63, параграф 9 от Регламент (ЕС, Евратом) 2018/1046, както и с други публични средства.
9. разходите са съобразени с приложимите правила за предоставяне на държавни помощи.

14.1.2. Допустими за финансиране са разходи, извършени от кандидата преди подаването на формуляра за кандидатстване по програмата, но не по-рано от 01.01.2021 г. и при условие, че операциите не са изцяло завършени (съгласно чл. 57, ал. 2 от ЗУСЕФСУ).

14.1.3. Допустими за финансиране по настоящата процедура са следните разходи:

1. Разходи за материални активи, в т.ч. закупуване на оборудване, обзавеждане, машини, хардуер, патрулни катери, лодки за контрол, безпилотни самолети за контрол и инспекция и др.;

2. Разходи за нематериални активи, в т. ч. закупуване/изработване на софтуер, лицензи, патенти и др., информационни системи и софтуерни компоненти (регистри, интернет страници, вътрешни информационни системи, потребителски интерфейси към съществуващи системи, системи за предоставяне на електронни административни услуги и за електронен документооборот);

3. Разходи за провеждане и/или участие в събития, в т. ч. организиране и провеждане на съвместни дейности по инспекция и контрол съгласно с чл. 16 от Регламент (ЕС) 2019/473, в това число оперативни разходи за осъществяване на инспекция, наблюдение и контрол;

4. Разходи по командироване на служители;

5. Разходи за услуги, в т.ч. провеждане на обучение на служителите изпълняващи контролни функции в областта на рибарството; провеждане на информационна кампания за правилата на ОПОР, в това число провеждане на семинари, медийни изяви, отпечатване и разпространение на информационни материали и др.; провеждане на информационна кампания за мониторинга, контрола и наблюдението на уловите от калкан, в това число реда и условията за извършване на улов на калкан и др.

6. Непреки разходи, в т. ч. организация и управление на проекта – до 1,5 % от общите допустими разходи по проекта, в това число възнаграждения на лица, пряко ангажирани с дейности по изпълнението и/или управлението на проекта, включително задължителните социални и здравни осигурителни вноски за сметка на осигурителя, съгласно националното законодателство.

ВАЖНО! При определянето на разходите за възнаграждения на лица, пряко ангажирани с дейности по изпълнението и/или управлението на проекта, конкретният бенефициент следва да прилага разпоредбите, предвидени за този вид разходи в чл. 7 от Постановление № 86/01.06.2023 г. на Министерския съвет за определяне на национални правила за допустимост на разходите по програмите, финансирани от Европейските фондове при споделено управление, за програмен период 2021 – 2027 г.

По процедурата кандидатът, може да сформира екип за организация, управление и/или изпълнение на проекта, който да се състои от максимум 4 (четири) члена, сред които:

• Ръководител на проекта;

• Експерт, отговорен за техническото изпълнение на проекта – 1 брой;

• Експерт, отговорен за осъществяването на дейностите, свързани с възлагане на обществени поръчки и сключване на договори – 1 брой;

• Експерт, отговорен за финансовото и счетоводно отчитане и обслужване на проекта – 1 брой;

7. Разходи за информация и публичност - до 1 % от общите допустими разходи по проекта.

Допустимо е и придобиването на посочените активи чрез договор за краткосрочен финансов лизинг, в който се съдържа задължението бенефициентът да закупи актива след изтичането на договора за лизинг, но не по-късно от крайния срок на изпълнение на проекта. Бенефициентът може да придобие собствеността върху даден актив или чрез договор за финансов лизинг, или чрез договор за покупка.

**ВАЖНО:** Между кандидата или член на неговия управителен или контролен орган, не трябва да е налице свързаност по смисъла на § 1, т. 13 и 14 от допълнителните разпоредби на Закона за публичното предлагане на ценни книжа (ЗППЦК), с оферентите, чиито оферти са приложени към Формуляра за кандидатстване с цел определяне основателността на предложените разходи, както и с изпълнителите, с които има сключени договори преди подаване на Формуляра за кандидатстване по процедурата/с избраните изпълнителите, с които са сключени договори след проведени процедури за избор на изпълнител. За целта кандидатът попълва и представя с Формуляра за кандидатстване, при подписване на административен договор за предоставяне на безвъзмездна финансова помощ, при подаване на документи за осъществяване на последващ контрол и при подаване на искане за плащане, Декларация за свързаност по образец, приложена към Условията за кандидатстване (УК).

14.1.2. Съгласно чл. 20 от Постановление № 86 от 01 юни 2023 г. на Министерски съвет допустими за финансиране са разходи, извършени преди момента на подаване от бенефициента на формуляра за кандидатстване по открита процедура по Програма "Морско дело, рибарство и аквакултури" 2021 - 2027 г. (в случаите, когато посочените разходи са допустими за финансиране по съответната процедура) за:

1. закупуване на ноу-хау, патентни права и лицензи, необходими за изготвяне и/или изпълнение на проекта;

2. разходи за подготовка на проекта, инженерни проучвания, оценки, анализи и изготвяне на технически и/или технологичен проект; технологичният проект следва да е изготвен от специалист с образование, съответстващо на спецификата на технологията;

3. закупуване на земя, която има пряка връзка с изпълнението на проекта и е в размер до 10 на сто от общите допустими разходи по проекта.

**ВАЖНО:** Когато бенефициентът е възложител по ЗОП, при подаване на проектното предложение представя копие на всички документи от проведената съгласно изискванията на ЗОП процедура за възлагане на обществена поръчка за извършване на предварителни разходи.

**ВАЖНО:** За всички предварителни разходи по т. 14.1.2.2 кандидатът прилага към Формуляра за кандидатстване две независими, съпоставими и конкурентни оферти с цел определяне основателността на предложените разходи, както и подписан договор с избрания изпълнител с разбивка на разходите по дейности.

Офертите трябва да са независими, съпоставими и конкурентни, да са предоставени от квалифицирани доставчици и следва да съдържат минимум името на оферента, ЕИК/БУЛСТАТ, кратко описание на предложението/характеристика/функционалност, предложена цена, срок на валидност на офертата, датата на издаване на офертата, подпис и печат/електронен подпис на оферента. Цената трябва да бъде определена в лева или евро с и без ДДС. Оферентите, трябва да са вписани в Търговския регистър към Агенцията по вписванията или в Регистър БУЛСТАТ, в случаите, в които е приложимо, а оферентите - чуждестранни лица, трябва да представят документ за регистрация съгласно националното си законодателство.

Кандидати, възложители съгласно Закона за обществените поръчки следва да приложат към Формуляра за кандидатстване подписан договор с избрания изпълнител с разбивка на разходите по дейности и документите по проведения избор на изпълнител съгласно ЗОП. При възлагане по реда на чл. 20, ал. 4 от ЗОП кандидатът също следва да приложи към Формуляра за кандидатстване, най-малко две независими съпоставими оферти с цел определяне основателността на предложените разходи за всички предварителни разходи.

**ВАЖНО:** На кандидатите се предоставя възможност да извършат процедури за избор на изпълнител преди сключване на административния договор за предоставяне безвъзмездна финансова помощ.

**ВАЖНО:** Между кандидата или член на неговия управителен или контролен орган, не трябва да е налице свързаност по смисъла на § 1, т. 13 и 14 от допълнителните разпоредби на Закона за публичното предлагане на ценни книжа (ЗППЦК), с оферентите, чиито оферти са приложени към Формуляра за кандидатстване с цел определяне основателността на предложените разходи, както и с изпълнителите, с които има сключени договори преди подаване на Формуляра за кандидатстване по процедурата/с избраните изпълнителите, с които са сключени договори след проведени процедури за избор на изпълнител. За целта кандидатът попълва и представя с Формуляра за кандидатстване, при подписване на административен договор за предоставяне на безвъзмездна финансова помощ, при подаване на документи за осъществяване на последващ контрол и при подаване на искане за плащане, Декларация за свързаност по образец, приложена към Условията за кандидатстване (УК).

Следва да се има предвид, в случаите по т. 14.1.2, подточка 1, че когато се придобива патент или полезен модел за иновация се извършва служебна проверка в регистрите на портала за електронни услуги на Патентно ведомство на Република България - https://portal.bpo.bg/.

В случаите, когато се придобива ноу-хау, също се представят доказателства за притежаваният производствен опит (ноу-хау) с техническа документация, научни публикации, независими становища от компетентни организации в областта на иновацията или независими хабилитирани лица в областта на иновацията. Документите не трябва да са с декларативен характер, а да съдържат оценка за иновативния продукт/процес/съоръжения и да доказват неговата иновативност.

За удостоверяване на разходите по закупуване на патент, полезен модел или ноу-хау се представя лицензионен договор, с който се разрешава използването на съответния обект на интелектуална собственост и съответните разходооправдателни документи. Представя се документ (уведомление/удостоверение) от Патентното ведомство, че договора е вписан в техният регистър.

Следва да се има предвид, че предметът на лицензионният договор се ограничава само и единствено до придобиване на права на интелектуална собственост, а не до придобиване на оборудване и съоръжения. За всички останали случаи, например ако предвиждате придобиване на ново оборудване (ДМА), необходимо за внедряване на иновативен продукт или процес, задължително се съблюдават изискванията на точка 1.1. „Процедури за избор на изпълнител:от Условията за изпълнение на проекти по процедурата.

14.2 Не са допустими разходи за проекти или дейности, които са физически завършени или изцяло осъществени преди подаването на формуляра за кандидатстване от бенефициента, независимо дали всички свързани плащания са извършени от него.

14.2.1 Не са допустими за финансиране от ЕФМДР:

В съответствие с член 57, ал. 2 от ЗУСЕФСУ не са допустими разходи за проекти или дейности, които са физически завършени или изцяло осъществени преди подаването на формуляра за кандидатстване от бенефициента, независимо дали всички свързани плащания са извършени от него, освен в случаите на чл. 59а от ЗУСЕФСУ.

Освен недопустимите разходи по чл. 21 от ПМС № 86 от 1 юни 2023 г. и член 13 от Регламент (ЕС) 2021/1139 не са допустими за финансиране от ЕФМДРА и разходи за:

1. Разходи, финансирани по друга операция, програма или каквато и да е друга финансова схема, произлизаща от националния бюджет, от бюджета на ЕС или от друга донорска програма, в съответствие с член 188 от Регламент (ЕС, Евратом) 2018/1046).

2. лихви по дългове, лихви по заеми и лихви по лизинг;

3. субсидиране на лихва по одобрени схеми за държавни помощи и разноските за финансови трансакции;

4. покупка на земя на стойност над 10 % от общите допустими разходи по проекта; за изоставени земи и за такива, използвани преди това за промишлени цели, които включват сгради, това ограничение се увеличава на 15 %; за финансови инструменти, тези проценти се прилагат по отношение на приноса от програмата, изплатен на крайния получател, или, в случай на гаранции — по отношение на размера на съответния заем;

5. данък върху добавената стойност (ДДС), съгласно чл. 8 от ПМС 86 от 01 юни 2023 г;

6. глоби, финансови санкции и разходи за разрешаване на спорове;

7. комисионите и загубите от курсови разлики при обмяна на чужда валута;

8.банкови такси и разходи, свързани с гаранции;

9. банкови такси за сметки, обслужващи финансови средства от друг източник;

10. закупуване на дълготрайни материални активи (ДМА) - втора употреба, както и застраховки за ДМА;

11. оперативни разходи, включително разходи по поддръжка и наеми;

12. плащане в натура;

13. дарения;

14. прехвърляне на участия в търговски дружества;

15. закупуване на транспортни средства, които не отговарят на нуждите на кандидата

16. разходи за осигурителни вноски и застраховки на персонала, които не са задължителни с нормативен акт;

17. разходи за амортизации;

18. разходи за правни услуги;

19. Закупуване на луксозни плавателни съдове, задвижвани с помощта на платна или двигател, за спорт, туризъм, развлечение и водноатракционни услуги;

20. разходи за изграждане на жилищни помещения, както и на сгради, които не са свързани с изпълнението на проекта;

21. всички разходи, които не попадат в обхвата на допустимите дейности по настоящата процедура, включително разходи за дейности, които не са описани във Формуляра за кандидатстване или за които от представеното описание не може да се прецени за коя дейност се отнасят и дали тя е допустима;

**15. Допустими целеви групи (ако е приложимо):**

Не е приложимо.

**16. Приложим режим на минимални/държавни помощи (ако е приложимо):**

**Подпомагането по настоящия вид дейност не представлява държавна помощ.**

Определението на понятието „държавна помощ” се съдържа в член 107, параграф 1 от Договора за функционирането на Европейския съюз (ДФЕС). Държавна помощ е всяка помощ, предоставена от държава-членка на Европейския съюз, под каквато и да било форма, която нарушава или предизвиква опасност от нарушаване на конкуренцията, поради поставяне в по-благоприятно положение на определени предприятия или производството на определени стоки, доколкото се засяга търговията между държавите-членки на ЕС. По правило предоставянето на държавни помощи е забранено като изключенията от тази забрана са нормативно уредени. Предоставянето на безвъзмездна финансова помощ се извършва в съответствие с европейското и национално законодателство в областта на държавните помощи. Съгласно правилата за държавни помощи, ако финансирането бъде определено като неправомерна и несъвместима държавна помощ, то следва да бъде възстановено от бенефициента заедно с лихва за периода на неправомерно ползване.

В член 42 от ДФЕС е предвидено, че главата от ДФЕС, посветена на правилата за конкуренцията, включваща правилата за държавната помощ, се прилага по отношение на производството и търговията със селскостопански продукти, което включва продукти от сектора на рибарството и аквакултурите, единствено до степента, определена от Европейския парламент и от Съвета, като се вземат предвид целите, посочени в член 39 от ДФЕС.

В член 10, параграф 1 от Регламент (ЕС) 2021/1139 се посочва, че членове 107, 108 и 109 от ДФЕС се прилагат спрямо помощи, предоставени от държавите членки на предприятия от сектора на рибарството и аквакултурите. В член 10, параграф 2 от Регламент (ЕС) 2021/1139 обаче се предвижда изключение от това общо правило, съгласно което членове 107, 108 и 109 от ДФЕС не се прилагат за плащания, извършени от държавите членки съгласно Регламент (ЕС) 2021/1139 и попадащи в приложното поле на член 42 от ДФЕС.

Степента, в която разпоредбите на ДФЕС по отношение на държавната помощ се прилагат за помощи, предоставени в сектора на рибарството аквакултурите, е определена в член 10 от Регламент (ЕС) № 2021/1139 на Европейския парламент и на Съвета. Това е посочено в съображение (14) от Съобщение на Комисията 2023/C 107/01 „Насоки за държавна помощ за рибарството и аквакултурите“ (Насоките на ЕК).

В допълнение изпълнението на дейностите по контрол върху рибарството в Република България е основна функция на ИАРА съгласно чл. 5 от Закона за рибарството и аквакултурите, възложена ѝ по силата на нормативни актове. Функциите на ИАРА за извършване на контрол и правоприлагане нямат характер на стопанска дейност, не се извършват от стопански субекти и за тях няма създаден либерализиран пазар. Упражняването на публична власт е дейност, за която не се прилагат правилата за държавните помощи. Разпоредбите на чл. 107 от ДФЕС не се прилагат в случаите, когато държавата действа при упражняване на публична власт или когато публичните субекти действат в качеството си на публичен орган. Дейностите, които по същество са част от прерогативите на публичната власт и се извършват от държавата, не представляват стопански дейности, тъй като не е изпълнен вторият критерий за наличие на държавна помощ по чл. 107, параграф 1 от ДФЕС, а именно – подпомагане на стопанска дейност на предприятие.

Допълнителна информация относно приложимото законодателство в областта на държавните помощи може да бъде открита на интернет страницата на Министерство на финансите <https://stateaid.minfin.bg/bg/573>

**17. Хоризонтални принципи:**

По настоящата процедура следва да е налице съответствие на проектните предложения с принципите на хоризонталните политики на ЕС. Проектното предложение трябва да се изпълнява в съответствие с политиката на ЕС за равенството между мъжете и жените, интегрирането на принципа на равенство между половете и отчитането на социалните аспекти на пола.

Проектното предложение следва да съблюдава и принципите, заложени в „Хартата на основните права на ЕС и „Конвенцията на ООН за правата на хората с увреждания (КПХУ) в съответствие с Решение 2010/48/ЕО на Съвета в съответствие с член 15 на Регламент (ЕС) 2021/1060.

Във Формуляра за кандидатстване т. „Допълнителна информация, необходима за оценка на проектното предложение“, кандидатите следва да представят описание на съответствието на проектното предложение с посочените принципи на хоризонталните политики на ЕС и принципите, заложени в Хартата на основните права на ЕС и КПХУ.

Заложените в проекта принципи ще се проверява на етап изпълнение на проектното предложение. При подаване на искане за окончателно плащане, бенефициентът следва да представи информация как изпълнява заложените принципи на хоризонталните политики на ЕС и принципите, заложени в Хартата на основните права на ЕС и КПХУ.

Информация по какъв начин се изпълняват хоризонталните политики и принципи на ЕС следва да бъде предоставена и при отчитане на дейностите по проекта.

**18. Минимален и максимален срок за изпълнение на проекта (ако е приложимо):**

Периодът на изпълнение на проектите е от 1 януари 2021 г. до 31 декември 2027 г.

Срокът за изпълнение на одобрените проекти се определя в АДПБФП.

**19. Ред за оценяване на концепциите за проектни предложения (ако е приложимо) :**

Неприложимо

**20. Критерии и методика за оценка на концепциите за проектни предложения (ако е приложимо) :**

Неприложимо

**21. Ред за оценяване на проектните предложения:**

Оценката на проектното предложение по настоящата процедурата чрез директно предоставяне се извършва от Оценителна комисия, определена със заповед на Ръководителя на Управляващия орган на ПМДРА. Проектното предложение се оценява за съответствие с предварително одобрените от Комитета за наблюдение Критерии и методология за оценка на проектни предложения по ПМДРА, посочени в т. 22 „Критерии и методика за оценка на проектните предложения“ от настоящите условия и Приложение № 3 към Условията за кандидатстване. Не се допуска въвеждането на допълнителни критерии за оценка или изменение на критериите по време на провеждане на процедурата по оценка на проектното предложение.

В случай на установени по време на оценката нередовности, непълноти и/или несъответствия на документите за кандидатстване, УО изпраща на конкретния бенефициент уведомление за установените нередовности, в което задължително се съдържа информация, че неотстраняването на установените нередовности може да доведе до прекратяване на производството по отношение на конкретния бенефициент. Исканията за представяне на допълнителни документи и разяснения ще се изпращат през ИСУН чрез електронния профил на кандидата като кандидатът ще бъде известяван чрез електронния адрес, асоцииран към неговия профил. Срокът за представяне на допълнителни документи/информация е 10 дни от датата на изпращане. Кандидатът представя допълнителните разяснения и/или документи по електронен път чрез ИСУН. Допълнителна информация може да бъде предоставена само по искане на Оценителната комисия като информацията не следва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание. Всяка информация, предоставена извън официално изисканата от Оценителната комисия, няма да бъде вземана под внимание. Подробно описание на техническия процес, свързан с електронното кандидатстване и представянето на допълнителна информация/документи, е посочено в Ръководството за потребителя за модул „Е-кандидатстване“ в ИСУН: <https://eumis2020.government.bg>.

**22. Критерии и методика за оценка на проектните предложения:**

Критериите за подбор се използват, за да се гарантира, че избраните за финансиране проектни предложения подкрепят целите, заложени в ПМДРА. В съответствие чл. 40, параграф 2, подточка а) от Регламент (ЕС) № 2021/1060 критериите за подбор са изготвени от УО и одобрени от Комитета за наблюдение (КН) на ПМДРА.

На одобрение за изпълнение по посочения вид дейност подлежат проекти, допринасящи за постигането на неутрален по отношение на климата сектор „Рибарство“ в следните направления:

• Спазване на задължението за разтоварване съгласно принципите на Общата политика в областта на рибарството;

• Мониторинг и контрол на дребномащабния риболовен флот и на любителския риболов в контекста на дигиталния преход;

• Етикетиране и проследимост;

• Контрол на мощността на двигателите в унисон с целите на правото на ЕС за контрол в рибарството;

• Обучения и сертификация на служителите;

• Изпълнение на Специални програми за контрол и инспекции (SCIP) и заложените цели в Съвместния план за разполагане (Joint Deployment Plan - JDP)

**Важно:** Тежест при критериите не е установена, тъй като това са дейностите, които трябва да се изпълняват от органите отговорни за прилагането на системата за контрол на Република България. Управляващият орган на ПМДРА ще отвори прием на проектни предложения с конкретен бенефициент – Изпълнителна агенция по рибарство и аквакултури.

**23. Начин на подаване на проектните предложения/концепциите за проектни предложения:**

Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез **Информационната система за управление и наблюдение на Европейските фондове при споделено управление (ИСУН 2020),** единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: <https://eumis2020.government.bg>.

Проектното предложение по настоящата процедура се изготвя от кандидата съгласно инструкциите на УО, дадени в Ръководството за потребителя за модул “Е-кандидатстване” в ИСУН 2020 (Приложение № 1 от Условията за кандидатстване).

**Съгласно т. 24 от Условията за кандидатстване изискващите се придружителни документи** към формуляра за кандидатстване също **се подават изцяло електронно**. Посочените документи се описват в т. 12 и 13 от Формуляра преди подаването му. Всички документи се представят на български език без корекции. Документ, чийто оригинал е на чужд език, се представя и в легализиран превод на български език, извършен в съответствие с действащото законодателство.

**ВАЖНО:** Проектното предложение се подава електронно чрез ИСУН като се подписва с КЕП от лице с право да представлява кандидата или упълномощено от него лице. Официалният представител на кандидата няма право да упълномощава други лица да подписват декларациите, тъй като с тях се декларират данни, които деклараторът декларира в лично качество или съответно данни за представляваното от него юридическо лице, като за верността им се носи наказателна отговорност, която също е лична.

При упълномощаване следва да се приложи пълномощно, подписано с КЕП от лице с право да представлява кандидата. От текста на пълномощното става ясно, че лицето с право да представлява кандидата упълномощава пълномощника да подаде от негово име проектното предложение и да подпише с КЕП документите, за които не е изрично отбелязано в т. 24 от Условията за кандидатстване, че не могат да се подписват от упълномощени лица, тъй като с тях се декларират данни, за които се носи наказателна отговорност в лично качество. Проектното предложение е препоръчително да се подава винаги от профила на кандидата, не от друг профил, тъй като впоследствие ще бъде използван именно този профил за комуникация с Управляващия орган и за отстраняване на забелязани неточности по време на оценката на проектните предложения. По време на етап „Оценка на проектно предложение“ комуникацията с кандидата и редакцията на забелязани неточности по подаденото проектно предложение ще се извършват електронно чрез профила на кандидата в ИСУН, от който е подаден съответния проект, и промени на посочения профил (вкл. промяна на имейл адреса, асоцииран към съответния профил) са недопустими. До приключване на работата на оценителната комисия кандидатът има възможност да оттегли своето проектно предложение като подаде писмено искане в УО на ПМДРА, като това обстоятелство се отбелязва от потребител на ИСУН от УО на ПМДРА със съответните права. Единствено Формулярът за кандидатстване и изискуемите на етап кандидатстване документи ще бъдат оценявани, затова е изключително важно тези документи да съдържат цялата необходима информация. Кандидатът носи цялата отговорност за верността на финансовата информация, представена в т. 6 „Бюджет“ от Формуляра за кандидатстване. При съставянето на т. 6 „Бюджет“ от Формуляра за кандидатстване следва да се има предвид, че той ще бъде разходван като се спазват правилата на приложимото национално законодателство, и по-конкретно - Закона за обществените поръчки и подзаконовите нормативни актове по неговото прилагане.

Проектните предложения по настоящата процедура се подават изцяло по електронен път чрез ИСУН 2020 на следния интернет адрес: <https://eumis2020.government.bg>.

**24. Списък на документите, които се подават на етап кандидатстване :**

Кандидатът по настоящата процедура чрез директно предоставяне следва да представи към формуляра за кандидатстване по изцяло електронен път чрез ИСУН 2020 следните документи:

**ВАЖНО:** С КЕП се подписват единствено електронните документи, изисквани в оригинал.

1. Декларация по чл. 25, ал. 2 от Закона за управление на средствата от европейските фондове при споделено управление и чл. 7 от ПМС № 23/2023 г. (Приложение 3) подписана с КЕП и прикачена в ИСУН 2020.;

*Документът е задължителен*

2. Декларации към условията за кандидатстване (Декларация, че кандидатът е запознат с условията за кандидатстване; Декларация за съгласие данните на кандидата да бъдат предоставени на НСИ по служебен път; Декларация за държавни помощи; Декларация за липса на нередности; Декларация за липса на конфликт на интереси; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК; Декларация по чл. 137 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза; Декларация по чл. 11, параграф 1 и параграф 3 от Регламент (ес) № 1139/2022 на Европейския парламент и на Съвета от 7 юли 2021 година за създаване на Европейския фонд за морско дело, рибарство и аквакултури; Декларация за наличие на административен и оперативен капацитет; Декларация за наличие на финансов ресурс) (Приложение № 4), , подписана с КЕП и прикачена в ИСУН 2020.

*Документът е задължителен*

3. Всички документи, свързани с избор на изпълнител по ЗОП за разходи по т. 14.1.2, за които към датата на кандидатстване има избран изпълнител (периодът на изпълнение на проектите по процедурата е от 1 януари 2021 г. до 30 ноември 2027 г.).

*Документите се предоставят от кандидата в случаите на провеждане на процедури преди датата на кандидатстване*

4. Разходооправдателни документи (фактури, платежни нареждания и др.) свързани с вече извършените плащания по проекта.

*Документите се предоставят от кандидата в случаите на извършени разходи преди датата на кандидатстване*

5. Заповед за екипа, определен за управлението и изпълнението на проекта и документи, доказващи административния капацитет на екипа за изпълнение на проекта, и че този капацитет е съобразен със спецификата и обема дейности по проекта, и осигурява ефективното управление, и изпълнение на проекта от страна на конкретния бенефициент;.

*Документът е задължителен*

6. Документ за оправомощаване на лицето, което подписва с КЕП от името на кандидата документите за кандидатстване по проектното предложение в ИСУН (в случай че е приложимо)

*Документите се предоставят от кандидата в случаите на оправомощаване от името на законния представител на кандидата*

7. Две независими, съпоставими и конкурентни оферти както и подписан договор с избрания изпълнител с разбивка на разходите по дейности – в случаите на предварителни разходи по чл. 20, ал. 4 от ЗОП.

*Документите се предоставят от кандидата в случаите на предварителни разходи преди датата на кандидатстване*

**ВАЖНО:** При подаване на проектното предложение посочените декларации следва да бъдат с дата след обявяване на процедурата и предхождаща или съответстваща на датата на подаване на проектното предложение.

**ВАЖНО:** При подписването на документи с квалифициран електронен подпис не трябва да се избира функцията за криптиране на файла. Ако тази опция бъде избрана, файлът се криптира и Оценителната комисия не може да отвори документите, които могат да бъдат декриптирани и прочетени само и единствено чрез частния ключ на автора. **Наличието на криптирани файлове е основание за прекратяване на производството по отношение на кандидата и отхвърляне на проектното му предложение.**

Квалифицираният електронен подпис (КЕП), с който се подписват документите по т. 1, т. 2 и т. 6 следва да е валиден към датата на кандидатстване и да е с титуляр и автор - физическото лице, което е официален представител на кандидата или с титуляр юридическото лице-кандидат, като автор на подписа в този случай следва да е официалния представител на кандидата.

Кандидатите следва да се уверят, че всички документи са представени в изискуемата форма (всички декларации са попълнени по образец, датирани са и са подписани с КЕП).

**ВАЖНО:** Достоверността на документите, приложения към формуляра за кандидатстване, за които не се изисква да са подписани с КЕП, се удостоверява чрез подписването на формуляра на кандидатстване посредством ИСУН 2020.

В случай че при проверката на документите бъде установена липса на документи и/или друга нередовност, Оценителната комисия ще изпраща до кандидатите уведомление за установените нередовности. Уведомленията за установени нередовности ще се изпращат през ИСУН 2020 чрез електронния профил на кандидата, като кандидатът ще бъде известяван за посоченото събитие електронно чрез електронния адрес, асоцииран към неговия профил. Срокът за представяне на допълнителни документи/информация е 10 дни от датата на изпращане. Кандидатът представя липсващите документи по електронен път чрез ИСУН 2020. Допълнителна информация може да бъде предоставена само по искане на Оценителната комисия като информацията не следва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки. Всяка информация, предоставена извън официално изисканата от Оценителната комисия, няма да бъде вземана под внимание.

Неотстраняването на нередовностите в срок може да доведе до прекратяване на производството по отношение на кандидата, до получаване на по-малък брой точки от проектното предложение или до редуциране на разходи в бюджета на проекта.

Оценителната комисия може по всяко време да проверява декларираните от кандидатите данни, както и да изисква разяснения относно документите, представени съгласно тази точка от Условията за кандидатстване.

**ВАЖНО: Отстраняването на нередовностите в никакъв случай и при никакви обстоятелства не трябва да води до подобряване на качеството на проектните предложения.**

Всяка информация, предоставена извън официално изисканата от Оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване на първоначалното проектно предложение и се предоставя писмено до Управляващия орган.

Техническият процес, свързан с представянето на допълнителна информация/документи, е описан в Ръководството за потребителя за модул “Е-кандидатстване” в ИСУН 2020.

**ВАЖНО! При деклариране на неверни данни от страна на кандидатите, ще бъдат уведомявани органите на прокуратурата.**

**ВАЖНО! Кандидатът следва да проверява регулярно профила си в ИСУН 2020.**

**25. Краен срок за подаване на проектните предложения:**

Настоящата процедура чрез директно предоставяне на конкретен бенефициент по мярка 1.4.1 „Контрол и правоприлагане” е без краен срок за подаване на проектни предложения, но при подаване на проектни предложения, кандидатът трябва да съобрази срока за изпълнение на проектите до 31 декември 2027 г.

**ВАЖНО!** По настоящата процедура конкретният бенефициент може да подаде повече от едно проектно предложение, при съобразяване с изискванията за допустимост съгласно настоящите Условия за кандидатстване.

**ВАЖНО!** По настоящата процедура чрез директно предоставяне на безвъзмездна финансова помощ конкретният бенефициент може да поиска разяснения по документите. Разясненията се утвърждават от Ръководителя на Управляващия орган, като се дават по отношение на Условията за кандидатстване, но не съдържат становище относно качеството на проектното предложение.

Допълнителни въпроси могат да се задават през ИСУН 2020, чрез модул “Електронно кандидатстване“ <https://eumis2020.government.bg> и ясно се посочва наименованието на процедурата чрез подбор на проекти.

Разясненията/отговорите на въпросите на кандидатите се съобщават по реда на чл. 26, ал. 6 от ЗУСЕФСУ в 10-дневен срок от получаване на искането. Разясненията се утвърждават от Ръководителя на Управляващия орган, съответно от Ръководителя на Управляващия орган на водещата програма, или от оправомощено от него лице и се съобщават чрез ИСУН 2020. Разясненията се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати.

Публикуваните отговори на въпроси задължително се вземат под внимание от страна на Управляващия орган, Оценителната комисия по процедурата при оценката на проектните предложения и от кандидатите по процедурата.

Не могат да се дават разяснения, които съдържат становище относно качеството на конкретно проектно предложение. Няма да бъдат предоставяни отговори на въпроси, зададени по телефона. Няма да бъдат изпращани индивидуални отговори на зададени от кандидатите по процедурата въпроси.

**26. Допълнителна информация:**

Съгласно чл. 45, ал. 1 и ал. 2 от ЗУСЕФСУ при наличие на положителен резултат от оценяването, в едноседмичен срок от приключване на оценяването Ръководителят на Управляващия орган (РУО) взема решение за предоставянето на безвъзмездна финансова помощ за одобреното проектно предложение. Решението на РУО се обективира в административен договор за предоставяне на безвъзмездна финансова помощ на конкретния бенефициент.

При наличие на положителен резултат от оценяването, в писменото уведомление към конкретния бенефициент Управляващият орган го информира за необходимостта от представяне на следните документи:

1.Заявление за профил за достъп на ръководител на бенефициента до ИСУН 2020 (Приложение № 6 към Условията за изпълнение) и/или Заявление за профил за достъп на упълномощени от бенефициента лица до ИСУН 2020 (Приложение № 7 към Условията за изпълнение) – подписано от законния представител на кандидата.

2. Декларация за нередности (Приложение № 8 към Условията за изпълнение).

Уведомяването на конкретния бенефициент за сключване на административния договор за директно предоставяне на безвъзмездна финансова помощ се извършва писмено.

Съгласно чл. 46, ал. 1 от ЗУСЕФСУ Ръководителят на управляващия орган (УО) прекратява процедура чрез директно предоставяне на безвъзмездна финансова помощ (БФП) когато:

1. няма постъпили проектни предложения, в случай че е определен краен срок за подаване или когато всички подадени предложения са оттеглени;

2. при спиране на финансирането по съответната програма или по част от нея.

Извън горепосочените случаи, процедура чрез директно предоставяне на безвъзмездна финансова помощ може да бъде прекратена и по отношение на конкретен бенефициент, който не отстрани в срок нередовност, непълнота и/или несъответствие с изискванията.

Съгласно чл. 46, ал. 3 от ЗУСЕФСУ, когато не е определен краен срок за подаване, ръководителят на Управляващия орган може да прекрати приемането на проектни предложения, в случай че общата стойност на одобрените проекти надхвърля финансовия ресурс по процедурата.

- когато проектното предложение се оттегли;

- при спиране на финансирането по програмата или по част от нея.

Извън горните случаи, решение за прекратяване на процедурата чрез директно предоставяне може да се вземе и в случай, че конкретният бенефициер не отстрани в срок нередовност, непълнота и/или несъответствие с изискванията.

Съгласно чл. 46, ал. 3 от ЗУСЕФСУ, ръководителят на управляващия орган може да прекрати приемането на проектни предложения и в случай че общата стойност на одобрените проекти надхвърля финансовия ресурс по процедурата.

При наличие на положителен резултат от оценяването, в писменото уведомление към конкретния бенефициер Управляващият орган го информира за необходимостта от представяне на следните документи:

1. Заявление за профил за достъп на ръководител на бенефициера до ИСУН 2020 (Приложение № 8 към Условията за изпълнение) и/или Заявление за профил за достъп на оправомощени от бенефициера лица до ИСУН 2020 (Приложение № 9 към Условията за изпълнение) – подписано от законния представител на кандидата.

2. Декларация към условия за изпълнение (Приложение № 10 към Условията за изпълнение).

Уведомяването на конкретния бенефициер за сключване на административния договор за директно предоставяне на безвъзмездна финансова помощ се извършва писмено.

**27. Приложения към Условията за кандидатстване:**

Приложение № 1 - Ръководството за потребителя за модул “Е-кандидатстване” в ИСУН 2020 (Всички налични ръководства за работа с публичните модули на ИСУН 2020 може да бъде намерена на следния линк: https://eumis2020.government.bg/bg/s/Default/Manual);

Приложение № 2 - Критерии и методология за оценка на проектните предложения.

Приложение № 3 - Декларация по чл. по чл. 25, ал. 2 от Закона за управление на средствата от европейските фондове при споделено управление и чл. 7 от ПМС № 23/2023 г.;

Приложение № 4 - Декларации към условията за кандидатстване (Декларация, че кандидатът е запознат с условията за кандидатстване; Декларация за съгласие данните на кандидата да бъдат предоставени на НСИ по служебен път; Декларация за държавни помощи; Декларация за липса на нередности; Декларация за липса на конфликт на интереси; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК; Декларация по чл. 137 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза; Декларация по чл. 11, параграф 1 и параграф 3 от Регламент (ес) № 1139/2022 на Европейския парламент и на Съвета от 7 юли 2021 година за създаване на Европейския фонд за морско дело, рибарство и аквакултури; Декларация за наличие на административен и оперативен капацитет; Декларация за наличие на финансов ресурс)

1. Посочват се конкретни изисквания към индикаторите (показателите) по процедурата, вкл. индикатори (показатели), които следва задължително да бъдат включени в проектните предложения, в случай че има такива. [↑](#footnote-ref-1)